《偈十六首 其十四》
宋代·释行瑛

提智慧剑，破烦恼网。拔生死类，置涅槃宅。空却魔王窟穴，埽荡恶趣关防。

开拓般若封疆，滋长菩提种性。与么作用，与么建立。

象驾峥嵘谩进途，谁见螳螂能拒辙。

作者简介：释行瑛，法号广鉴，俗姓毛，桂州（今广西桂林）人。住庐山开先寺。为南岳下十三世，东林照觉总禅师法嗣。《嘉泰普灯录》卷六、《五灯会元》卷一七有传。今录诗十八首。